A hétvégén elindult Tour de France-on a Team Sky csapat legfontosabb csapattagja egy különlegesen átépített Tourneo Custom

Talán meglepően hangzik, de egy Tour de France szakaszgyőzelem bizonyos szempontból hátrányt is jelent a versenyző és csapata számára. Míg a később célba érő kerékpárosok azonnal visszatérhetnek pihenni a kényelmes bútorokkal, televízióval és zuhanyzóval felszerelt szállodai szobájukba, addig a győztesek csak órákkal később indulhatnak vissza a szállásukra.

A Ford úgy oldja meg ezt a problémát, hogy a Team Sky számára megépítette a Tourneo Custom személyszállító különleges változatát, amelyben apró konyha, hűtőszekrény, hátradönthető komfortülések, elektromos csatlakozók és géllel töltött, hűvös takarók várják a fáradt sportolókat.

“A kerékpársportban minden másodperc számít, és a legapróbb előny is sorsdöntő lehet, ha győzelemről vagy vereségről van szó. Az új Tourneo Custom nagy segítséget jelent abban, hogy a bicajosok már a lehető legkorábban elkezdhessék kipihenni magukat, és hogy a lehető legnagyobb kényelemben utazzanak vissza a szállásukra, és így másnap a lehető legkeményebben tekerhessenek a győzelemért,” mondta el Servais Knaven, a Team Sky sportigazgatója.

A Team Sky közismert az “apró nyereségek” stratégiájáról, aminek lényege, hogy rengeteg, apróságnak tűnő dologra odafigyelnek, mert azok együttesen pozitív hatást eredményeznek. A stratégia egyik kulcsfontosságú eleme a versenyzők pihenésének és a regenerálódásának maximális hatékonysága.

“Egy kerékpáros számára utazás közben a megfelelő lábtér a legfontosabb. A Tourneo Custom tágas kabinjában a bicajosok kényelmesen kinyújthatják vagy feltámaszthatják a lábukat, hideg-meleg ételekkel és italokkal pótolhatják az elveszített energiát, sőt szükség esetén orvosi ellátást is kaphatnak. A luxusszínvonalú kárpitozás is a nyugalom érzetét sugallja, a jármű rugalmasan alakítható belső terében pedig könnyű volt elhelyezni a konyhát, a hűtőszekrényt és a tároló szekrényeket,” nyilatkozta Andrew Merryweather, a Ford Európa márkaélmény managere.

A Ford márka a Team Sky exkluzív személyautó- és haszongépjármű-szállítója, és a 2016-ban elkezdett együttműködés ideje alatt a csapat már több mint 100 alkalommal aratott győzelmet. A Team Sky flottájában Intelligens Összkerékhajtással (AWD) felszerelt Ford Mondeo ST-Line kombik és S-MAX egyterűek, valamint Edge, Tourneo és Transit modellek teljesítenek szolgálatot. A július 7-től július 29-ig tartó futamsorozat idején egy különleges Ford Ranger népszerűsíti a márka [‘Az út mindenkié’](https://www.ford.co.uk/experience-ford/about-ford/share-the-road) kampányát, emellett pedig felderíti az egyes útszakaszokat a versenyzők előtt.

A Tour de France mezőnye július 7-én rajtol, és július 29-ér célba. A sportág rajongói a Twitteren az @TeamSky, a #TDF2018 és a #GoTeamSky hashtagek révén követhetik a Team Sky mindennapjait és eredményeit.